1/10-2020

**Referat af generalforsamling**

Onsdag den 19. september 202 kl. 19 afholdtes ekstraordinær generalforsamling i AB Dyssen I på Ølsted Kro

**Valg af dirigent.**

Bestyrelsen foreslog administrator som dirigent, hvilket blev godkendt.

Dirigenten konstaterede at generalforsamlingen var rettidigt indkaldt, samt at den blev afholdt i september i stedet for før 1. juni og at dette er lovligt hele corona situationen med forsamlingsforbud taget i betragtning. Der var 11 stemmeberettigede (116, 140, 144, 148, 152, 170, 172, 176, 190, 192 og 194)

**Bestyrelsens beretning.**

Beretningen blev godkendt.

Hanne i 152 meddelte, at hun ikke har hørt mere til døren i sit skur. Dette skyldes at bestyrelsen vil afvente svar fra generalforsamlingen på, hvorledes vi forholder os til priser mv.

**Forelæggelse af årsregnskab, og eventuel revisionsberetning, forslag til værdiansættelse, samt godkendelse af årsregnskabet og værdiansættelse.**

Næstformanden gennemgik regnskab med diverse forklaringer på swaplån mv. Regnskabet blev godkendt

Vores andelsbevisers værdi er fremover kr. 267.479 og for nr. 116 kr. 406.848, hvilket også er den maksimale salgsværdi.

Punktet blev godkendt.

**Forelæggelse af drifts- og likviditetsbudget til godkendelse og beslutning om eventuel ændring af brugsafgiften.**

Næstformanden gennemgik budget og oplyste, at er ikke ændres i boligafgiften i år

Punktet blev godkendt

**Forslag.**

Bestyrelsen har fremlagt et forslag om farver på udhuse. Der har været muligt at vælge flere forskellige farver, som er delt ud. Kuverter med folks 3 valg blev åbnet på stedet. Herefter blev farverne med flest stemmer valgt.

Malingen bliver indkøbt af bestyrelsen hos Flügger Farver. Sammenhængende udhuse skal være ens og der aftales med naboen, hvilken farve der males i.

For at undgå yderligere spørgsmål, blev det slået fast at

* Maling skal foregå hvert 5. år
* Maling udføres af andelshaverne selv
* Maling skal udføres inden udgangen af sommeren 2021 – bestyrelsen vil informere og indkøbe maling efter ønske i løbet af foråret 2021
* Hvis ikke man kan blive enige med sin nabo, fastsætter bestyrelsen en standardfarve efter bestyrelsens eget valg
* Hvis ikke man har malet inden udgangen af sommeren 2021, vil maling blive udført af en maler som bestyrelsen udpeger. Regningen deles ligeligt mellem de andelshavere som ikke har udført malingen

Farverne der blev valgt var: U725 – Light Steel, U726 – Smokey Quartz – U727 Westerlies

Punktet blev vedtaget

**Valg af bestyrelse og formand.**

René Scarvo fortsætter som formand, ikke på valg. Jan Beining fortsætter i bestyrelsen, ikke på valg. Bibi Manzur var på valg og dukkede ikke op. Michael Poulsen, 116 blev valgt i stedet.

Som supleanter blev valgt Stina, 176

**Valg af administrator.**

Schultz blev genvalgt som administrator.

**Eventuelt.**

Jan, 194 spurgte om bestyrelsen var bemyndiget til at gå videre med tilbud af døre i udhuse, selvom disse er meget bekostelige. Dette var tilfældet.

**Ølsted den 16/9-2020**

Som dirigent:

-------------------------------------------

Michael Transø Schultz

For bestyrelsen:

|  |
| --- |
|  |
| René Scarvo/Formand Jan Beining Michael Poulsen |